Huset Qancey

**Huset Qancey** var et keiserlig dynasti som i Andre Æra regjerte over Tussarix som monarker, som stattholdere av Mortøyene, visekonger av Jipsir, storhertuger av Le-Pied-Royal og periodevis Podarix som rikskanslere, samt diverse posisjoner som kanslere i Podarix. Familien holdt mindre titler også, som marki av Aridon, greve av La Colline og jarl av Uzon.

Etter den blodløse revolusjonen ble den podar-tusarske grenen kjent for å holde makten inni sin egen familie, og giftet seg ofte med nære slektninger av seg selv eller søskens ektefeller for å redusere sjansen for konspirasjoner. Dette førte med tid og stunder til utviklingen av Qanceyernesen: en vanskapt nese som var kroket og dominerende i ansiktet, og førte til at flere medlemmer ikke kunne puste gjennom nesen.

På et tidspunkt under Paul Philippe III, utstedte han en lov som nektet andre enn "legitime Chinoner av blodet" kunne arve tronen. Hans datter Micheline giftet seg med en Qancey, og brakte dem inn på banen igjen i Underverdenens storpolitikk. Alle tidligere Qanceyer kunne imidlertid ikke lenger gjøre (lovlig) krav på tronen: det var kun Paul Philippes etterkommere som kunne gjøre det.

Hans lovendring om å sette en stopper for slektningsekteskap varte imidlertid ikke lenge: hans barnebarn giftet seg med niesen sin. Dette skapte grenen kjent som Wassy-Qancey, og var den siste delen av slekten som hadde et legitimt krav på tronen. Huset Hasenkamper, som langsomt hadde bygget seg sterkere enn Qanceyene, sikret seg tronen i den tusarske arvefølgekrigen. Andre Qanceyer hersket likevel fremdeles på Jipsir og "legitime Chinoner av blodet" som hertuger av Ipastor, som alle ble tvunget til å undertegne en traktat som godtok deres illegitmie krav på tronen.

## ***Symbolikk***

### **Valgspråk**

Qancey-familiens valgspråk kom til da Alphonse grunnla adelshuset. Han ønsket å spre influensen til La Race, og fikk folket på sin side. Hans forgjenger, Framongnac, hadde vunnet folkets tillit, og Alphonse ønsket å bære dette videre: hadde han folket på sin side, hadde han en utømmelig folkehær – så lenge han også vant. Dette krevde at han opprettholdt et godt forhold til beboerne i La Race. Han brakte denne læren videre til sine barn, men i et forsøk å holde dette vedlike tok han valgspråket: "Vi kjemper med folket som tjener oss".

Ordlyden og symbolikken bak valgspråket, skapte en maktsituasjon hvor han erklærte familiens legitimitet og avhengighet av folket, men at familien ville slå ned på dem som gikk imot dem. Dette skapte en balanse hvor folket var oppmerksomme på at de hadde en viss makt over familien, men at de ville betale for det om de tapte. Sosiale strukturer gjorde likevel trusselen større: adelsmennene var den herskende klassen, og det ville være mer formålstjenelig å være på lag med familien enn å stå imot dem.

### **Våpenskjold**

Et galleri av våpenskjoldene som ble holdt av familieoverhodene i huset Qancey. Dette betyr at våpenskjoldet kan ha vært i bruk hos andre grener av familien.

## ***Kjente medlemmer***

Komplett familietre kan finnes på Family Echo.

### **Huset Qancey**

1. Alphonse Qancey, tok sin hustrus navn og ble adlet av kong Alphonse II av Coast.
2. Alain-Chrétien Qancey, første kjente Qancey etter Alphonse Qancey.
3. Geoffroi Qancey, første leder av den nordøstlige koalisjonen av fyrster under Mariekrigen.
4. Édmound I av Tussarix (1380 A.Æ. – 1431 A.Æ.), første Qancey-keiser.
5. Anne Qancey (1409 A.Æ. – 1471 A.Æ.), Jomfrumonarken.
6. Paul IV, en podar-tusarsk storhertug som tok kontroll over Tussarix mens hans tante lå på dødsleiet.
7. Télesphore Qancey, kvelte zarax-opprøret og ble skjenket tittelen som fyrste av Zarax.
8. Tatienne Qancey, grunnlegger av "Coast-grenen".
9. Elouan Qancey (1486 A.Æ. – 1551 A.Æ.), et homofilt medlem av "Coast-grenen" som ble et kulturelt ikon for LHBT-personer i St. Petalle i årtier.
10. Paul VI, seierherre av Praxerriket og kooperativ keiser med Edmonde Qancey.
11. Edmonde Qancey, kooperativ keiserinne med Paul VI.
12. Télesphore Qancey, første visekonge av Jipsir.
13. Victor Qancey, gesandt på Jipsir for keiserhuset.
14. Catherine IV, innførte offisielt likestilling for kvinner med menn i krav på tronen.
15. Edmund Qancey, bragte tittelen visekonge av Jipsir inn i keiserhuset igjen.
16. Paul Philippe IV, første Qancey-keiser etter Chinon-regjeringen og siste Qancey-keiser før Wassy-Qancey-regjeringen.
17. Claude-Alain Qancey, siste visekonge av Jipsir fra Qancey-slekten.
18. Édmound II, kooperativ keiser med Catherine du Wassy og grunnlegger av den nye Wassy-Qancey-grenen.

### **Huset Wassy-Qancey**

1. Catherine VI, kooperative keiserinne med Édmound II og grunnlegger av Wassy-Qancey-grenen.
2. Anette II, utbredte Tussarix' influens over Imperiet.
3. Paul IX, forkjemper av LHBT-rettigheter i Tussarix og siste keiser av Qancey-dynastiet.

### **Andre familiemedlemmer**

1. Huset Poirier, grever av Elbée og etterkommere av Éric Qancey.
2. Catherine de Soucy, regent for Edmonde og Paul VI.
3. Huset Gwerder, visekonger av Jipsir og etterkommere av Victor Qancey.
4. "Diefenbach-Qanceyene", kallenavnet på en linje av tusar-jipske Qanceyer som fungerte som fyrster av Zarax og Silbertal, jarler av Hüter og baroner av Gernot.
5. Étiennette Hasenkamper, første direkte Qanceyer som gifter seg med en Hasenkamper
6. Antoinette Jeannot, tronpretendent av Tussarix.

## ***Trivia***

1. *Qancey* er adaptert av det engelske *Quincey*, som kommer fra det latinske *Quintus*, som betyr "femte". I det gamle Roma ble navnet i tradisjon gitt til det femte barnet i en søskenflokk eller et barn født i årets femte måned, mai.